open-index/open-wikipedia-markdown huggingface dataset:
Edvard Sirkkunen

**Edvard Sirkkunen** () oli suomalainen jääkärivänrikki. Hän oli sotilaskoulutuksensa Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa esikuntavääpelinä Valkoisen armeijan jääkärijoukoissa.

## Perhe ja opinnot
Hänen vanhempansa olivat torppari Malakias Sirkkunen ja Leena-Stiina Munne. Hänet vihittiin avioliittoon vuonna 1919 Vera Angeliga Tobbejin kanssa. Hän kävi kansakoulun ja Vaasan kauppakoulun. 

## Jääkärikausi
 
Sirkkunen työskenteli konttoristina ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 10. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
Sirkkunen saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan aluksi 3. Jääkärirykmentin 7. jääkäripataljoonan 2. komppaniaan, josta hänet siirrettiin pataljoonan esikuntavääpeliksi 29. maaliskuuta 1918 ja joukkueenjohtajaksi 3. komppaniaan 12. huhtikuuta 1918alkaen. Hän osallistui sisällissodan taisteluihin Tampereella, Aittolahdessa, Lyykylässä, Mannikkalassa ja Talissa.

## Sisällissodan jälkeinen aika
Sirkkunen jäi sisällissodan jälkeen palvelukseen 3. Jääkärirykmenttiin, josta muodostettiin myöhemmin aluksi Savon jääkärirykmentti 3 ja sitten Uudenmaan rykmentti. Rykmentissä hän toimi nuorempana upseerina ja adjutanttina II pataljoonassa. Hän erosi armeijasta 31. maaliskuuta 1920 ja työskenteli sen jälkeen kirjanpitäjänä Lahden saha oy:ssä 30. syyskuuta 1922 saakka, jonka jälkeen hän harjoitti omaa puutavaraliikettä vuoden 1923 loppuun saakka. Myöhemmin hän työskenteli eri puutavaraliikkeiden palveluksessa ja itsellisenä yrittäjänä. Siviilitoimiensa ohella hän toimi myös suojeluskuntajärjestössä Lahdessa ja Helsingissä, joista hän Lahdessa toimi vuosina 1921-1924 suojeluskunnan komppanianpäällikkönä. Hänet on haudattu Malmin haurausmaahan.

## Lähteet
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 .

### Viitteet
Walid Mesloub

**Walid Mesloub** (, s. 4. syyskuuta 1985 Trappes, Yvelines, Ranska) on ranskalais-algerialainen jalkapalloilija. Puolustavana keskikenttäpelaajana ja hyökkääjänä pelaava Mesloub edustaa Ligue 2:ssa pelaavaa Le Havrea.

## Maajoukkueura
Mesloub pelasi ensimmäisen maaottelunsa Algerian paidassa 17. marraskuuta 2010 Luxemburgia vastaan tultuaan vaihdosta kentälle.

## Lähteet

## Aiheesta muualla

* Walid Mesloubin Ranskan sarjan tilastot
Rainbow Bridge

**Rainbow Bridge** (, virallisesti **Tokion sataman yhdyssilta**, ) on riippusilta Tokiossa. Se valmistui vuonna 1993. Silta on kaikkiaan 798 m pitkä, sen pisin jänneväli on 570 m ja pylväät 127 m korkeat. Sillan pylväät ovat valkoiset, mutta ne hohtavat yöllä värillisten lamppujen valoissa. Lamppujen käyttämä energia varastoidaan päivän aikana aurinkopaneeleilla.

Siltaa pitkin kulkee kaksi ajorataa, Yurikamome-pikaraitiotie ja kaksi kävelytietä, joita voi käyttää valoisana aikana.

## Lähteet

## Aiheesta muualla

*Rainbow Bridge Metropolitan expressway company
Thomas Gompf

**Thomas Eugen ”Tom” Gompf** (s. 17. maaliskuuta 1939 Dayton, Ohio) on yhdysvaltalainen uimahyppääjä, joka sai pronssimitalin kymmenen metrin kerroshypyissä vuoden 1964 kesäolympialaisissa Tokiossa. Hän voitti myös muun muassa AAU-mestaruuksia. 

Kilpauransa jälkeen Gompf on toiminut muun muassa valmentajana Miamin yliopistolla ja vuonna 1972 tuomarina olympialaisissa. Vuosina 1976 ja 1984 hän oli Yhdysvaltain olympiajoukkueen valmentaja/johtaja. Vuosina 1977–2000 hän kuului jäsenenä Yhdysvaltain olympiakomitean toimeenpanevaan johtokuntaan.

Gompf opiskeli Ohion valtionyliopistossa, toimi luutnanttina maansa ilmavoimissa ja oli myöhemmin National Airlinesin lentäjä. Hän on kuulunut International Swimming Hall of Fameen vuodesta 2002.

## Lähteet
George Gaidzik

**George William Gaidzik** (22. helmikuuta 1885 Chicago – 25. elokuuta 1938 Michiganjärvi) oli yhdysvaltalainen uimahyppääjä. Hänen vanhempansa olivat puolalaisia maahanmuuttajia. Hän ylsi vuoden 1908 kesäolympialaisissa jaetulle pronssille ponnahduslaudassa ja kilpaili myös kerroshypyissä, mutta jäi mitaleitta sijoittuen viidenneksi. Gaidzik osallistui vielä vuoden 1912 kesäolympialaisiin kaikissa kolmessa uimahyppylajissa saamatta kuitenkaan yhtään mitalia.

Gaidzik myös voitti AAU-mestaruuksia. Hän ja hänen 15-vuotias poikansa kuolivat äkillisen myrskyn kaadettua heidän veneensä Michiganjärvellä.

## Lähteet
Richard Johansson

**Carl Richard Johansson** (18. kesäkuuta 1882 Gävle – 24. heinäkuuta 1952 Gävle) oli ruotsalainen taitoluistelija. Hän kilpaili vuoden 1908 kesäolympialaisissa Lontoossa ja sai miesten yksinluistelussa hopeaa. Pariluistelussa hän sai vuoden 1909 maailmanmestaruuskilpailuissa pronssia Gertrud Strömin kanssa.

## Lähteet
George Breen

**George Thomas Breen** (19. heinäkuuta 1935 Buffalo, New York – 9. marraskuuta 2019) oli yhdysvaltalainen uimari. Hän sai vuosien 1956 ja 1960 kesäolympialaisissa yhteensä yhden hopeamitalin ja kolme pronssia. Hän voitti myös 22 AAU-mestaruutta ja teki kuusi maailmanennätystä. Vuoden 1956 olympialaisissa hän paransi 1&nbsp;500 metrin vapaauinnin maailmanennätystä kolmellatoista sekunnilla; lopulta hän kuitenkin sijoittui kilpailussa kolmanneksi.

Breen aloitti vakavan uintiharrastuksen vasta 17-vuotiaana. Hän opiskeli Cortland Statessa ja täydensi opintojaan Indianassa. Myöhemmin hänestä tuli Pennsylvanian yliopiston uinnin päävalmentaja. Hänet otettiin International Swimming Hall of Fameen vuonna 1975.

## Lähteet
Hey Tonight

**Hey Tonight** on Creedence Clearwater Revival -yhtyeen vuonna 1970 ilmestyneelle *[[Pendulum (albumi)|Pendulum]]*-albumille sisältyvä suoraviivainen rock-kappale. Tammikuussa 1971 se ilmestyi myös singlenä yhdessä kappaleen ”Have You Ever Seen the Rain?” kanssa, ja nousi muun muassa listaykköseksi Länsi-Saksassa.

Kun yhtyeen laulaja-kitaristi John Fogerty kirjoitti kappaleen, hänen veljensä Tom Fogerty oli lähdössä yhtyeestä. Kappaleen on katsottu olevan Johnin uskomus siihen, että jatkossa asiat sujuisivat hetkellisistä vastoinkäymisistä huolimatta. Tom jätti yhtyeen lopulta tammikuussa 1971 – samassa kuussa, jolloin single ilmestyi.

## Kappaleet singlellä
**A-puoli**
#
**B-puoli**
#

*A- ja B-puolten paikka vaihteli valtioittain. 

## Lähteet
Paini kesäolympialaisissa 1952 – vapaapainin 73 kg

Vapaapainin sarjaan 73&nbsp;kg osallistui 20 painijaa, jokaisen edustaessa eri maata. Kilpailut käytiin 20.-23. heinäkuuta.

## 1.kierros

## 2.kierros

Leclercin ja Scottin ottelun tulos on toisissa lähteissä, mm. virallisessa raportissa toisin päin, mutta tällöin Leclerc olisi pudonnut jo 2.kierroksen jälkeen.

## 3.kierros

## 4.kierros

## Mitaliottelut

## Lopullinen järjestys

## Lähteet
* http://www.olympic.neostrada.pl/ols/1952HELnr5.pdf
* http://www.sports-reference.com/olympics/summer/1952/WRE/mens-welterweight-freestyle.html
Phil Boggs

**Philip George "Phil" Boggs** (29. joulukuuta 1949 Akron, Ohio – 4. heinäkuuta 1990 Miami, Florida) oli yhdysvaltalainen uimahyppääjä. Hän kilpaili vuoden 1976 kesäolympialaisissa Montrealissa ja voitti kultamitalin miesten kolmen metrin ponnahduslaudassa. Hän on myös ainoa ponnahduslaudan maailmanmestaruuden kolmesti (1973, 1975, 1978) voittanut mies.

Boggs sai Pan-Amerikan kisoissa ponnahduslaudassa kaksi hopeamitalia (1975, 1979) ja kerroshypyissä yhden pronssimitalin (1979). Hän oli myös moninkertainen AAU-mestari ja voitti NCAA-mestaruuden 1971. Boggs otettiin International Swimming Hall of Fameen vuonna 1985.

Boggs valmistui Florida State Universitysta vuonna 1971 ja liittyi Yhdysvaltain ilmavoimiin; hän oli olympiakullan saadessaan kapteeni. Hän palveli vuoteen 1976 ja opiskeli sitten Michiganin yliopiston lakikoulussa. Hän valmistui vuonna 1979 ja toimi Greenberg Trauigin palveluksessa. Hän meni naimisiin uimari Jodi Fordin kanssa. Kun Boggs oli 39-vuotias, hänellä todettiin imusolmukesyöpä, ja hän kuoli kotonaan seitsemän kuukautta sairastettuaan.

## Lähteet
James Bradford

**James Edward ”Jim” Bradford** (1. marraskuuta 1928 Washington DC – 13. syyskuuta 2013 Silver Spring, Maryland) oli yhdysvaltalainen painonnostaja ja olympiamitalisti.

Bradford saavutti Helsingissä 1952 olympiahopeaa yli 90 kg:n sarjassa. Uudemman kerran hän kilpaili olympiatasolla Roomassa 1960, jossa hän myös sai hopeaa.

Bradford voitti AAU-tittelit vuosina 1960 ja 1961. Hän saavutti lisäksi neljä hopeamitalia MM-kilpailuissa – vuonna 1951 hän jäi toiseksi John Davisille, vuonna 1954 Norbert Schemanskylle, vuonna 1955 Paul Andersonille ja vuonna 1959 Juri Vlasoville. Vlasov voitti Bradfordin myös vuoden 1960 kesäolympialaisissa.

## Lähteet
Student Peace Prize

**Student Peace Prize** on norjalainen rauhanpalkinto, joka myönnetään joka toinen vuosi opiskelijalle tai opiskelijajärjestölle, joka on tehnyt merkittävää työtä rauhan edistämiseksi tai vaikuttanut ihmisoikeuksien edistämiseen. Palkinto annetaan kaikkien norjalaisten opiskelijoiden nimissä ja toimintaa johtaa Student Peace Prize -sihteeristö Trondheimissä, joka valitsee kansallisen nimityskomitean. Komiteaan kuuluu edustajia yliopistoista ja korkeakouluista ympäri Norjaa sekä myös itsenäinen Peace Prize -komitea joka myöntää palkinnon. Palkintotilaisuus pidetään International Student Festivalin aikaan Trondheimissä. 

## Komitea
Peace Prize -komitea on vuodesta 2010 lähtien koostunut yhdeksästä jäsenestä, joista neljä tulee Norjan kansallisesta opiskelijaliitosta (NSO) ja yksi opiskelijoiden ja akateemikkojen kansainvälisen avun rahastosta (SAIH). Loput neljä ovat asiantuntijajäseniä, jotka eivät ole opiskelijoita. 

Vuoden 2011 komitean jäseniä olivat muun muassa Nobelin rauhanpalkintokomitean entinen puheenjohtaja, Ole Danbolt Mjøs, Norjan entinen kauppaministeri ja tämän hetkinen Norjan Punaisen Ristin pääsihteeri, Børge Brende sekä Gro Holm, toimittaja Norjan Yleisradiosta (NRK). 

Entisten komiteajäsenten joukkoon kuuluvat esimerkiksi entinen pääministeri ja Oslo Center for Peace and Human Rightsin johtaja Kjell Magne Bondevik, Norwegian Institute of International Affairsin johtaja Jan Egeland, International Peace Research Institute Oslon (PRIO) entinen johtaja Stein Tønnesson sekä Norjan entinen ulkoministeri ja Norjan Punaisen Ristin puheenjohtaja, Thorvald Stoltenberg.

## Ehdokkuudet
Ehdokkuusneuvosto hyväksyy ehdotuksia kaikilta kiinnostuneilta osapuolilta. Ehdokkaiden täytyy olla joko opiskelijoita tai opiskelijajärjestö. Ehdokkuusneuvosto koostuu norjalaisista yliopisto- ja korkeakouluopiskelijoista. 

## Palkinto
Palkintosumma on vuodesta 2009 lähtien ollut 50&nbsp;000 Norjan kruunua (noin 5&nbsp;000 euroa), ja palkittu kutsutaan palkintoseremoniaan Trondheimiin International Student Festivalin aikaan. Palkinnon saaja tai valittu edustaja lähtee tämän jälkeen tutustumaan norjalaisiin kaupunkeihin, jolloin hänellä on mahdollisuuden tutustua humanitaarisiin järjestöihin ja eturivin poliitikoihin.

## Student Peace Prizen vastaanottajat

## Lähteet

## Aiheesta muualla

* Student Peace Prizen viralliset sivut
* ISFiT:n viralliset sivut
Jomalvikin kanava

**Jomalvikin kanava** on Tammisaaressa Raaseporissa Jomalvikenin ja Edesvikenin välissä sijaitseva avokanava. Kanava on 450 metriä pitkä ja sillä on syvyyttä noin yksi metri. Kanavaa alettiin rakentaa vuoden 1937 loppupuolella. Sen tarkoituksena oli lyhentää saaristossa asuvien matkaa Tammisaareen kymmenellä kilometrillä. Sotavuodet 1939-1945 viivästyttivät rakennustöitä kymmenellä vuodella. Kanava valmistui lopulta vuonna 1951. Kanavan ylittävä silta yhdistää Gullön saaren Degerön saareen. 

Alun perin Gullön ja Degerön saarten välinen salmi ei ole ollut nykyisen kanavan paikalla vaan siitä noin kilometri länteen nykyisen Sundängenin kohdalla. Vielä ruotsalaisten sotilaskartoittajien 1700-luvun loppupuolella tekemässä rekognosointikartassa salmi nykyisen Sundängenin kohdalla näkyy kokonaan avovetenä. Vuonna 1880 tehdyssä merikartassa salmi on jo ummessa.

Kesäkuussa 2010 kanavassa sattui vakava veneonnettomuus, jossa kuoli yksi ihminen.

## Lähteet

## Aiheesta muualla

* Suomen kanavat - Jomalvik
Leander

**Leander** tarkoittaa muun muassa seuraavia:

## Etunimi

* Leander, miehen etunimi

## Sukunimi
* Adolf Leander (1833–1899), suomalainen sotilaskapellimestari ja säveltäjä 
* Adolphine Leander, *Adée Flodin* (1873–1935), suomalainen laulaja
* Axel Leander (1888–1958), ruotsalainen poliitikko
* Börje Leander (1918–2003), ruotsalainen jalkapalloilija
* Esther Leander (s. 1970), kenialais-suomalainen projektipäällikkö ja monikulttuurisen työn asiantuntija
* George Leander (1883–1904), yhdysvaltalainen urheilija
* Gunnar Larsson-Leander (1918–2020), ruotsalainen tähtitieteilijä
* Gus Leander (1909–1980), ruotsalainen kuvittaja
* Gustaf Leander (1816–1853), suomalainen muurarimestari ja arkkitehti
* Helena Leander (s. 1982), ruotsalainen poliitikko
* Inez Leander (1878–1959), ruotsalainen kuvataiteilija, graafikko och kirjailija
* Kaarlo Leander (1891–1970), suomalainen liikemies ja Tampereen linja-autoliikenteen pioneeri
* Kathy Leander (s. 1963), sveitsiläinen laulaja
* Lauri Leander (1893–1968), suomalainen jääkärieversti ja toimitusjohtaja
* Margot Leander (s. 1895), saksalainen oopperalaulaja
* Nils Leander (1905–1990), ruotsalainen näyttelijä
* Oski Leander (1873–1942), suomalainen rakennusmestari, Sortavalan kaupunginkamreeri ja pankinjohtaja
* Per Johan Herman Leander (1831–1907), ruotsalainen filosofi
* Pontus Leander (1872–1935), ruotsalainen orientalisti
* Richard Leander, oik. *Richard von Volkmann* (1830–1889), saksalainen lääkäri ja runoilija 
* Sigfrid Leander (1893–1981), ruotsalainen kirjailija
* Ulrik Leander (1858–1938), ruotsalainen vankilanjohtaja 
* Zarah Leander (1907–1981), ruotsalainen laulaja

## Entisenä sukunimenä
* Väinö Laurola, vuoteen 1920 *Leander* (1882–1935), suomalainen arkkitehti ja pankinjohtaja

## Laivastojen aluksia
;Britannian kuninkaallinen laivasto
* HMS Leander (1780), Portland-luokan 52-tykkinen neljännen luokan alus
* HMS Leander (1813), 58-tykkinen neljännen luokan alus
* Leander-luokka (fregatti, 1848) 50-tykkisten 32-naulaisten fregattiluokka
** HMS Leander (1848), Leander-luokan 50-tykkinen neljännen luokan alus
* Leander-luokka (risteilijä, 1882) panssarikansiristeilijäluokka
** HMS Leander (1882), Leander-luokan panssarikansiristeilijä
* Leander-luokka (fregatti) fregattiluokka
** HMS Leander (F109), Leander-luokan fregatti

;Uuden-Seelannin laivasto
* Leander-luokka (risteilijä) kevyt risteilijäluokka
** HMNZS Leander, Leander-luokan kevyt risteilijä

## Muita
* *[[Leander (videopeli)|Leander]]*, vuonna 1991 julkaistu tasohyppelypeli
* *Leander adspersus* katso leväkatkarapu

## Katso myös
*Leandros
Leandros

**Leandros** tarkoittaa muun muassa seuraavia:

*Leandros kreikkalaisessa tarussa Herosta ja Leandroksesta
*Leo Leandros (1923–2025), kreikkalainen muusikko ja säveltäjä
*Vicky Leandros (s. 1949), kreikkalainen laulaja.
Adée Leander-Flodin

**Adée Leander-Flodin**, oikea nimi: **Adolphine Thérèse Leander-Flodin**, (29. toukokuuta 1873 Helsinki – 6. heinäkuuta 1935 Rooma, Italia) oli suomalainen ooppera- ja konserttilaulaja, äänialaltaan sopraano.

Leander-Flodin oli Suomen kaartin sotilaskapellimestari Adolf Leanderin ja Mathilda Emilie Fagerlundin tytär. Leander-Flodin kävi Helsingissä ruotsalaisen tyttökoulun ja Helsingin musiikkiopiston, jossa hän opiskeli laulua, teoriaa ja pianonsoittoa. Leander-Flodin opiskeli laulua Suomessa Abraham Ojanperän ja Emilie Mechelinin johdolla ja Pariisissa 1893–1898 valtion stipendin turvin Rosine Laborden oppilaana. Hänet oli Pariisissa kiinnitetty Opéra Comiqueen 1897–1898, ja hän piti konsertteja sekä Euroopassa että Etelä-Amerikassa. Vuonna 1898 Leander-Flodin teki laajan konserttikiertomatkan aina Etelä-Amerikkaan saakka, jossa hän oleskeli vuoden ajan toimien laulajattarena ja laulunopettajana. Europpaan palattuaan hän konsertoi muun muassa Tukholmassa ja Norjassa. 

Leander-Flodin avioitui vuonna 1900 musiikkikriitikko, säveltäjä Karl Flodinin kanssa, joka seurasi mukana konserttikiertueilla. Pariskunta muutti Buenos Airesiin 1908, jossa hän oli jo 1898 konsertoinut mutta palannut Suomeen isänsä sairastuttua. Hän toimi siellä myös laulunopettajana. Pariskunta palasi 1925 Suomeen, ja miehensä kuoltua vuonna 1925 Leander-Flodin muutti Roomaan. Kuolemaansa saakka hän toimi Roomassa laulunopettajana. Leander-Flodin kuoli 62-vuotiaana Roomassa heinäkuussa 1935.

Pariisissa samaan aikaan laulanut Aino Ackté piti Leander-Flodinia kilpailijanaan ja kirjoitti tästä kitkeriä kommentteja.

## Lähteet

## Kirjallisuutta
*  Sivu 444.
*
Erik Humbla

**Erik Humbla** (k. 3. toukokuuta 1710 Kjula, Ruotsi) oli ruotsalainen pappi ja lintutieteilijä.

Erik Humbla oli syntyisin Ruotsin Smålandista, Närkestä. Isä Petter Humbla toimi kappalaisena Svennevadissa. Äidin nimi ei ole tiedossa, mutta hänen isänsä oli Svennevadin kirkkoherra Jonas Blybergius. Erik kävi Strängnäsin lukion ja tuli opiskelemaan Turun Akatemiaan lukukaudella 1678–1679. Hänen *pro exercitio* väitöksensä käsitteli jäälintua eli kuningaskalastajaa. Väitöksen ohjaajana toimi Anders Wanochius helmikuussa 1682 (*Disputatio Physica de Halcyone*). Väitös oli akatemian ensimmäinen lintua tarkasteleva väitöskirja. Humblan *pro gradu* käsitteli kruunun alamaisia ja heiltä odotettavia vaatimuksia. Se tarkastettiin kolme vuotta myöhemmin 1685, ohjaajana toimi Daniel Achrelius. Humbla suoritti maisterin tutkinnon, jonka jälkeen hän palasi Ruotsiin, jossa hänet vihittiin papiksi Strängnäsin hiippakunnassa 1686. Humbla nimitettiin Dunkerin kirkkoherran apulaiseksi.

Vuonna 1688 Humbla ryhtyi opettajaksi. Hänestä tuli Strängnäsin lukion kaunopuheisuuden ja runousopin lehtori. 1693 hänet valittiin lukion toiseksi teologian lehtoriksi. Samaan aikaan hän oli palkkapitäjänsä Aspön kirkkoherra. 1694 hänet nimitettiin Kjulan kirkkoherraksi, missä virassa hän sitten toimi kuolemaansa asti.

Erik Humbla oli kahdesti avioliitossa. Ensimmäinen puoliso oli Erik Hambreliuksen tytär. Toinen vaimo oli Maria Gudmundsdotter Lithovius, jonka isä oli Eskilstunan kirkkoherra Gudmund Lithovius.

## Lähteet

* Lehikoinen, Esa ym.: Suomen lintutieteen synty – Turun Akatemian aika. Faros, Turku 2009 

### Viitteet

## Aiheesta muualla
*Väitöskirjan käännös  (osa) http://www.faroskustannus.fi/
Prince Rupertin rautatieasema

**Prince Rupertin rautatieasema** on rautatieliikennepaikka Prince Rupertin kaupungissa, Brittiläisen Kolumbian provinssissa Kanadassa. Nykyinen asema sijaitsee lähellä BC Ferries- ja Alaska Marine Highway -lauttayhtiöiden satamia. Nykyisin ainoa juna asemalta on Via Railin Skeena, joka kulkee Prince Georgen kaupungin kautta Albertassa sijaitsevaan Jasperiin.

## Historia
Charles Melville Hays, Grand Trunk Pacific Railwayn johtaja päätti rakennuttaa kaupunkiin rautatien. Siellä sijainneen luonnonsataman johdosta Hays toivoi rautatien olevan tärkeä rahtireitti itään, yli Tyynenmeren. Ensimmäinen juna Winnipegistä Prince Rupertiin saapui 9. huhtikuuta 1914.

Grand Trunk Pacific Railway ajautui myöhemmin taloudellisiin vaikeuksiin, ja yhdistettiin 12. heinäkuuta 1920 kansalliseen Canadian National Railway -yhtiöön. Nykyisin VIA Rail hoitaa matkustajaliikennettä Prince Rupertista Jasperiin.

Prince Rupertin asema määriteltiin vuonna 1992 historialliseksi rautatieasemaksi.

## Lähteet
Legion

**Legion** tarkoittaa muun muassa seuraavia:

**[[Legion (albumi)|Legion]]*, yhdysvaltalaisen Deicide-yhtyeen albumi vuodelta 1992
**[[Legion (elokuva)|Legion]]*, Scott Stewartin ohjaama elokuva vuodelta 2010
**[[Legion (televisiosarja)|Legion]]*, Noah Hawleyn ohjaama televisiosarja
*LEGION, tekoäly strategiapelissä *[[Command & Conquer 3: Kane’s Wrath]]*
;Britannian kuninkaallinen laivasto
* HMS Legion (1914), Laforey-luokan hävittäjä
* HMS Legion (G74), L-luokan hävittäjä.

## Katso myös
*Legioona
*Kunnialegioona
*Legionella
Leopard

**Leopard** tarkoittaa muun muassa seuraavia:

;Britannian kuninkaallinen laivasto
* Leopard (1635), 34-tykkinen alus
* HMS Leopard (1659), 54-tykkinen alus
* HMS Leopard (1672), 6-tykkinen polttolaiva
* HMS Leopard (1703), 54-tykkinen neljännen luokan alus
* HMS Leopard (1741), 50-tykkinen neljännen luokan alus
* HMS Leopard (1790), 50-tykkinen neljännen luokan alus
* HMS Leopard (1794), 4-tykkinen alus
* HMS Leopard (1850),puurunkoinen siipiratasfregatti
* HMS Leopard (1897), Avon-luokan torpedovenehävittäjä
* HMS Leopard (F14), Leopard-luokan fregatti
* Leopard-luokka, 1950-luvulla muodostettu neljän fregatin alusluokka
;Muita sotalaivoja
* Léopard (1787), Ranskan laivaston Téméraire-luokan linjalaiva
* FS Léopard (1868), Ranskan laivaston Chacal-luokan tykkivene
* FS Léopard (1924), Ranskan laivaston Chacal-luokan hävittäjä
* Leopard (1940), alk. *KNM Balder*, Saksan hallussa 1940-1945 ollut Norjan laivaston Sleipner-luokan hävittäjä
;Panssarivaunuja
* Leopard 1, saksalainen panssarivaunu
* Leopard 2, saksalainen panssarivaunu
;Henkilöitä
* Jack Leopard, oik. *Juha Jakonen*, suomalainen rockmuusikko
;Muita merkityksiä
* Leopard Automobile, puolalainen autotehdas
* Leopard 6 Litre Roadster, puolalainen urheiluautomalli
* Leopard förlag, ruotsalainen kustannusyhtiö
* Mac OS X Leopard, Applen Mac OS X:n käyttöjärjestelmän kuudes pääjulkaisu vuodelta 2007.

## Katso myös
*Leopardi
Owen

**Owen** voi tarkoittaa seuraavia:

* Owen, miehen etunimi
* Owen, Ouen, pyhimys
* Owen-konepistooli, australialainen konepistooli
* Owen, seuraavien henkilöiden sukunimi:
** Arthur Owen (1915–2000), brittiläinen Formula 1 -kuljettaja
** Beverley Owen (1937–2019), yhdysvaltalainen näyttelijä
** Bill Owen (1914–1999), englantilainen näyttelijä
** Chris Owen (s. 1980), yhdysvaltalainen näyttelijä
** Clive Owen (s. 1964), englantilainen näyttelijä
** Cris Owen (s. 1960), ruotsalainen muusikko
** David Owen (s. 1938), brittiläinen poliitikko
** John Owen (1827–1901), englantilainen pappi ja shakinpelaaja
** Kai Owen (s. 1975), walesilainen näyttelijä
** Ken Owen (s. 1970), englantilainen rumpali
** Laurence Owen (1944–1961), yhdysvaltalainen taitoluistelija
** Mark Owen (s. 1972), brittiläinen popmuusikko
** Michael Owen (s. 1979), englantilainen jalkapalloilija
** Michael Owen, muutaman australialaisen kirjailijan yhteinen nimimerkki
** Richard Owen (1804–1892), brittiläinen eläintieteilijä, anatomi ja paleontologi
** Robert Owen (1771–1858), brittiläinen sosiaalipolitiikan ja osuustoiminnan uranuurtaja
** Samuel Owen (1774–1854), brittiläis-ruotsalainen mekaanikko, keksijä ja liikemies
** Syd Owen (1922–1998), englantilainen jalkapalloilija, 
** Wilfred Owen (1893–1918), brittiläinen runoilija.
William R. King

**William Rufus DeVane King** (7. huhtikuuta 1786 – 18. huhtikuuta 1853) oli yhdysvaltalainen demokraattinen poliitikko, ja maansa varapresidentti vuonna 1853. Hän kuoli vain 45 päivän jälkeen, sairastuttuaan tuberkuloosiin. Ennen varapresidentiksi tuloa hän oli toiminut Yhdysvaltain edustajainhuoneen jäsenenä Pohjois-Carolinasta ja Yhdysvaltain senaatin jäsenenä Alabamasta sekä diplomaattina Ranskassa.

## Lähteet
*
*
Power Balance

**Power Balance** oli yhdysvaltalainen urheilurannekkeita valmistanut yhtiö. Sen perustivat veljekset Josh Rodarmel ja Troy Rodarmel vuonna 2007. Tuote koostui muovirannekkeesta, johon oli kiinnitetty tinasta valmistettu hologrammi. Yhtiö väitti rannekkeen tuottavan käyttäjälleen enemmän voimaa, joustavuutta ja tasapainoa. Sitä mainostivat kansainväliset urheilutähdet kuten Rubens Barrichello ja Shaquille O'Neal sekä suomalainen jääkiekkotähti Teemu Selänne. Urheilukanava ESPN:n mukaan yhtiö myi ranneketta arvionsa mukaan yli sadan miljoonan euron arvosta vuonna 2010.

Skepsis ry myönsi vuoden 2010 Huuhaa-palkinnon ranneketta maahan tuovalle Pryme Sports Oy:lle ja erikoismaininnan S-ryhmälle tuotteen markkinoinnista asiakaslehdessään ja Internet-sivuillaan. Yhdistyksen mukaan rannekkeeseen sijoitettu tinapaperi on vaaraton, mutta koko tuote on hyödytön ja sitä markkinoidaan valheellisilla väittämillä. Samaten kritisoidaan tieteelle täysin tuntemattomia käsitteitä kuten ”sähkömagneettinen taajuus”, jonka väitetään tallentuvan rannekkeen hologrammiin. Lisäksi yhdistys pitää väitettä tasapainon lisääntymisestä outona, sillä ihmisen tasapainoaistielimet sijaitsevat korvassa. 

Power Balance -yhtiö myönsi Australiassa, etteivät väitteet rannekkeen väitetyistä tasapaino-ominaisuuksista pidä paikkaansa. Yhtiö lupasi australialaisille asiakkailleen rahansa takaisin, mikäli kokevat tulleensa huijatuiksi.

Yhtiö meni konkurssiin syksyllä 2011.

## Lähteet
HMS Affleck

**HMS Affleck** (viirinumero K462) oli Britannian kuninkaallisen laivaston Captain-luokan fregatti toisessa maailmansodassa. Alus oli Lend-Lease-sopimuksen nojalla Yhdysvalloista saatu Buckley-luokan saattuehävittäjä *USS Oswald*, joka luokiteltiin Kuninkaallisessa laivastossa fregatiksi. Se nimettiin Yhdysvaltain vapaussodan vuoden 1780 kuutamotaistelussa 74-tykin linjalaivaa ''HMS Bedfordia'' komentaneen Sir Edmund Affleckin mukaan.

## Valmistus

Alus tilattiin 10. tammikuuta 1942 Bethlehem-Hingham Shipyard Inc.:ltä Hinghamista Massachusettsista Yhdysvalloista, missä köli laskettiin 5. huhtikuuta 1943. Alus laskettiin vesille paria kuukautta myöhemmin 30. kesäkuuta ja valmistui vielä samana vuonna 17. syyskuuta.

## Palvelus
*Affleck* oli 1. saattajaryhmän johtoaluksena ja oli Pohjois-Atlantilla, Normandian maihinnousussa sekä Englannin kanaalissa. Pohjois-Atlantilla alus upotti 25. helmikuuta *[[HMS Gore (K481)|HMS Goren]]* ja *[[HMS Gould (K476)|HMS Gouldin]]* kanssa Saksan laivaston sukellusvene *[[U-91 (1941)|U-91:n]]*, joka pakotettiin pintaan syvyyspommein ja upotettiin tykkitulella (). Sama osasto vahvennettuna *[[HMS Garlies]]illa* havaitsivat 29. helmikuuta Azorien koillispuolella sukellusvene *[[U-358|U-358:n]]*. Osasto seurasi sukellusvenettä 29 tunnin aikana yli sata mailia, jonka jälkeen *Garlies* ja *Gore* palasivat Gibraltarille. *Affleck* ja *Gould* jatkoivat seuraamista vielä yhdeksän tuntia, kun sukellusveneen laukaisema akustinen torpedo upotti *Gouldin*. Sukellusvene nousi pintaan, jolloin *Affleck* upotti sen tykkitulella ja syvyyspommein (). Sukellusveneen takaa-ajo oli toisen maailmansodan pisin.

Gibraltarinsalmessa alus upotti 16. maaliskuuta syvyyspommein sukellusvene *[[U-392|U-392:n]]* () *[[HMS Vanoc]]in* ja kolmen Yhdysvaltain laivaston ilmavoimien VP-63-laivueen Catalina-lentoveneen kanssa. Aluksen miehistö pelasti 27. huhtikuuta 1944 *[[HMS Bentley]]n* kanssa 54 eloonjäänyttä panamalaisesta rahtialuksesta *Colinista*, jonka sukellusvene *[[U-859]]* oli edellisenä päivänä  torpedoinut Pohjois-Atlantilla ().

Sukellusvene *[[U-486]]* laukaisi 26. joulukuuta Cherbourgin edustalla kolme akustista torpedoa (GNAT) kohden 1. saattajaryhmän aluksia. Sukellusveneen miehistö havaitsi kolme räjähdystä, mutta ainoastaan *Affleckiin* ja *[[HMS Calpe (L71)|HMS Calpeen]]* osui torpedo. *Affleck* hinattiin satamaan, jossa se todettiin korjauskelvottomaksi. Alus poistettiin laivastoluettelosta heinäkuuhun 1945 mennessä ja palautettiin Yhdysvaltain laivastolle Britteinsaarilla.

Alus myytiin 24. tammikuuta 1947 Portugalin kauppalaivastolle proomuna *Nostra Senora de la Luz*. Se romutettiin 1970.

## Päälliköt
Aluksen päälliköinä olivat:
*E. I. Pilditch
*C. Gwinner

## Lähteet
*
*

### Viitteet
Mountain Records

**Mountain Records** oli skotlantilaisen Derek Nicolsin perustama englantilainen levy-yhtiö, joka toimi vuosina 1975-1982. Sille levyttivät mm. Nicolsin manageroimat Nazareth ja Sensational Alex Harvey Band. Muita artisteja olivat mm. Krazy Kat ja Baker Gurvitz Army.

## Lähteet

## Aiheesta muualla

Mountain Recordsin katalogi
Sauna-à-go-go

**Sauna-à-go-go** on suomalaisen Jaakko Salon orkesterin studioalbumi vuodelta 1972.
Albumin kappaleet ovat perinteisiä suomalaisia iskelmiä ja kansanlauluja, jotka Jaakko Salo on sovittanut minuutin parin mittaisiksi poptyylisiksi instrumentaaliesityksiksi.

Levykannen kuvassa paljasrintainen nainen istuu saunan lauteilla. Takakannessa kuvan käyttöluvasta kiitetään Instrumentariumin tuolloin omistamaa Metos-kiuastehdasta ja kerrotaan suomalaisesta saunasta englanniksi, ruotsiksi ja saksaksi.

Kansitaiteen ja sovitusten samankaltaisuuden perusteella albumi on jatkoa Jaakko Salon vuonna 1970 Scandialle levyttämälle albumille *[[Koskis-à-go-go]]*. Sarja jatkui pari vuotta myöhemmin Olli Heikkilän instrumentaalialbumilla *[[Sisu-à-go-go]]* (Scandia 1974). 

## Kappaleet

### A-puoli
#
#
#
#
#
#
#
#
#
#
#
#
#
#
#
#

### B-puoli
#
#
#
#
#
#
#
#
#
#
#
#
#
#
#

## Lähteet
Sisu-à-go-go

**Sisu-à-go-go** on suomalaisen Olli Heikkilän orkesterin studioalbumi vuodelta 1974. Se ilmestyi Scandia-levymerkillä (SLP 611). Albumin kappaleet ovat perinteisiä suomalaisia iskelmiä ja kansanlauluja, jotka Olli Heikkilä on sovittanut minuutin parin mittaisiksi poptyylisiksi instrumentaaliesityksiksi.

Kansitaiteen ja sovitusten samankaltaisuuden perusteella albumi on ilmeisesti jatkoa Jaakko Salon Scandialle levyttämille instrumentaalialbumeille *[[Koskis-à-go-go]]* (1970) ja *[[Sauna-à-go-go]]* (1972). Levynkannen kuvassa on järvimaisemaa halkova tie, jolla tiukkoihin shortseihin pukeutunut tyttö liftaa Sisu-merkkiseen rekka-autoon. Takakannen alalaidassa on teksti *Sisu trucks are of Finnish first-rate quality*. Takakannessa on myös Tim Andrewsin allekirjoittama englanninkielinen kansiteksti, jossa selvitetään suomalaista sisu-käsitettä. Siinäkin viitataan Sisu-kuorma-autoihin.

Sarjan muiden albumien tapaan tämänkään kansitiedoissa ei mainita levyllä esiintyviä muusikoita.

## Kappaleet
### A-puoli
#
#
#
#
#
#
#
#
#
#
#
#

### B-puoli
#
#
#
#
#
#
#
#
#
#
#
#

## Lähteet
Gumbosavi

**Gumbosavi** ( tai *gumbo clay*) on geologiassa ja geotekniikassa käytetty nimitys kerrostuneelle Mississippin laakson savelle. Gumbosavi on tahmeaa ja sen väri vaihtelee mustasta harmaaseen ja vihertävään. Sitä on yleisesti Yhdysvaltain eteläosissa. Monien kasvien kasvattaminen tällaisessa maaperässä on mahdotonta ilman eloperäisen aineksen lisäämistä, sillä gumbosavi estää veden ja hapen kulun maassa. Öljynporauksessa gumbosavi on tahmeiden, paisuvien savien yleisnimitys.

Gumbo on afrikkalaisperäisten amerikkalaisten käyttämä englanninkielinen murresana, joka pohjautuu Angolassa käytettyyn sanaan *kingombo*. Gumbo on puhekielinen nimitys okra-kasville (*Abelmoschus esculentus*), jonka palkoja käytetään ruoanvalmistuksessa. Gumbokeitto ( tai *gumbo*) on okran paloilla suurustettu keitto. Keittokirjan *American cooks* mukaan gumbo ei nykyisin tarkoita okra-vihannesta vaan keittoa, joka sisältää okraa. Okrassa on paljon kasvilimaa, joka paksuntaa keiton hyytelömäiseksi. Keitto jakaa ihmisten mielipiteet, siitä joko pidetään tai sitä vihataan. Gumbosavi lienee saanut nimensä keitosta, sillä molemmat ovat tahmeita, paisuvia aineita.

## Lähteet
RJAN

**RJAN** tai **RJaN eli** **Raketno-Jadernoje Napadenije** (ven.: РЯН — акроним, обозначающий Ракетно-Ядерное Нападение)  oli Neuvostoliiton  tiedustelujärjestelmä, jonka avulla tarkkailtiin Yhdysvaltojen aikeita.

Operaation tarkoitus oli selvittää, oliko Ronald Reaganin hallinnolla suunnitelmia ensi-iskuista ydinaseella Neuvostoliittoon. Sen käynnisti toukokuussa 1981 KGB:n silloinen johtaja Juri Andropov. Rjanin merkitys vahvistui, kun tuli tieto suunnitelmista sijoittaa Länsi-Saksaan Pershing-W50-ydinkärkiä. Ohjukset oli suunniteltu siten, että ne voitiin laukaista liikkuvista kulkuneuvoista, jolloin niiden paikantaminen olisi vaikeaa. Lentoaika Länsi-Saksasta Euroopan-puoleiseen Neuvostoliittoon oli vain neljästä kuuteen minuuttia (keskimääräinen lentoaika Länsi-Saksasta Moskovaan oli kuudesta kahdeksaan minuuttia), eikä neuvostoliittolaisilla siten olisi ollut juuri ollenkaan aikaa valmistautua.

Ronald Reagan ilmoitti julkisesti SDI-ohjelman kehittämisestä 23. maaliskuuta 1983. Neuvostojohdon tulkinnan mukaan SDI-ohjelmalla oli tarkoitus tehdä Yhdysvallat haavoittumattomaksi neuvostohyökkäyksen suhteen, joten Yhdysvallat voisi laukaista ohjukset Neuvostoliittoon tarvitsematta pelätä vastaiskua. Tästä yllätyshyökkäyksen pelosta johtui Rjan-ohjelman äkillinen laajentuminen. 

Pelko saavutti huippunsa, kun Neuvostoliitto ampui alas korealaisen matkustajakoneen Moneronin saaren lähistöllä 1. syyskuuta 1983, sekä Nato-harjoituksen Able Archer 83 aikana. Neuvostoliitossa uskottiin, että Yhdysvaltojen ensi-isku oli lähellä.

Operaatiota supistettiin 1984 projektin vetäjien Juri Andropovin ja puolustusministeri Dmitri Ustinovin kuoltua.

## Lähteet
KV Kortrijk

**Koninklijke Voetbalclub Kortrijk** (usein pelkästään **KV Kortrijk** tai **KVK**) on belgialainen jalkapalloseura Kortrijkista. Se pelaa Belgian pääsarjassa, Jupiler Pro Leaguessa, jonne se nousi kaudeksi 2008–2009. KV Kortrijkin kotikenttä on Guldensporenstadion.

## Historia
KV Kortrijk perustettiin 1971, mutta seuran juuret ovat vuonna 1901 perustetussa SC Courtraisienissa. Seura yhdistyi FC Courtraisienin kanssa 1918 ja muutti nimensä Koninklijke Kortrijk Sportiksi 1951. Nykyinen seura syntyi, kun Koninklijke Kortrijk Sport ja vuonna 1923 perustettu Stade Kortrijk päättivät yhdistyä 1971.

Kortrijk pelasi 1900-luvun alussa muutamia kausia pääsarjatasolla, mutta palasi sinne vasta 1976. Kahta kautta lukuun ottamatta se pelasi pääsarjatasolla vuoteen 1992 asti. Kaudeksi 1998–1999 Kortrijk nousi liigaan, mutta putosi heti. Seura meni konkurssiin 2001, minkä seurauksena se pudotettiin kolmannelle sarjaportaalle. Kortrijk nousi 2. divisioonaan 2004 ja pääsarjatasolle 2008.
Quod licet Iovi, non licet bovi

**Quod licet Iovi, non licet bovi** on latinankielinen fraasi, joka kirjaimellisesti käännettynä tarkoittaa ”*Mikä sopii [[Juppiter]]ille, ei sovi härälle.*” Fraasin loi roomalainen näytelmäkirjailija Terentius, ja sillä viitataan kaksinaismoralismiin, joka sallii teon sopivan sosiaalisen aseman omaavalle ja siten etuoikeutetulle henkilölle samalla kieltäen sen muilta.

Fraasin tausta on myytissä, jossa Zeus sieppaa Europen rakastajattarekseen härän hahmossa; teko, joka ei olisi ollut sallittua tavalliselle härälle.

## Lähteet
Ensi-isku

**Ensi-isku** on sodankäyntiin ja erityisesti ydinasesotaan liittyvä termi, jolla tarkoitetaan vihollisen voimien tuhoamista ennen kuin se ehtii hyökätä. 

Sekä Yhdysvaltojen että Venäjän sotilaalliseen strategiaan kuuluu ydinasein tehtävä ensi-isku. Se sisältyy myös Naton oppeihin. Lisäksi Yhdysvaltojen oppiin kuuluu "ennaltaehkäisevä" isku ("pre-emptive strike").

## Lähteet
Paini kesäolympialaisissa 1952 – vapaapainin 79 kg

Vapaapainin sarjaan 79&nbsp;kg osallistui 17 painijaa, jokaisen edustaessa eri maata. Kilpailut käytiin 20.–23. heinäkuuta.

## 1.kierros

Belgian Everaerts jätti leikin kesken 1.kierroksen jälkeen.

## 2.kierros

## 3.kierros

## 4.kierros

## 5.kierros

## Mitaliottelut

## Lopullinen järjestys

## Lähteet
* http://www.olympic.neostrada.pl/ols/1952HELnr5.pdf
* http://www.sports-reference.com/olympics/summer/1952/WRE/mens-middleweight-freestyle.html
Sijaishallitus

**Sijaishallitus** eli **väliaikainen hallitus** (joskus myös **valtionhoitajakunta**) on säännöllisen hallituksen asemasta toimiva hallitus. Erityisesti nimitystä käytetään monarkiassa ylintä hallitusvaltaa käyttävästä toimielimestä silloin, kun perustuslain mukaista valtionpäämiestä ei väliaikaisesti ole tai hän on estynyt ulkomaanmatkan tai sairauden vuoksi. Sijaishallitusta voi johtaa perustuslain tai parlamentin määräämä sijaishallitsija. Tällaisena hallituksena voi toimia myös istuva valtioneuvosto. Joskus sijaishallitukseksi on nimitetty siirtomaassa toimivaa hallitusvallan edustustoa. Sijaishallitsijaa eli hallituksen hoitajaa nimitetään myös regentiksi.

## Esimerkkejä
* Karjalan väliaikainen hallitus vuonna 1920
* Venäjän väliaikainen hallitus vuonna 1917

## Katso myös
*Holhoojahallitus
*Valtionhoitaja

## Lähteet
KAS Eupen

**Königliche Allgemeine Sportvereinigung Eupen** (usein vain **KAS Eupen** tai **Eupen**) on vuonna 1945 perustettu belgialainen jalkapalloseura Eupenista. Kaudella 2010–2011 se pelasi ensimmäisen kerran Belgian pääsarjassa, Jupiler Pro Leaguessa. KAS Eupen pelaa kotiottelunsa Kehrweg Stadionilla. Seura toimii yhteistyössä italialaisen Parman kanssa.

## Pelaajat ja valmentajat

## Aiheesta muualla
* KAS Eupenin virallinen sivusto
W50-ydinkärki

**W50-ydinkärki** tai W50 oli lämpöydinase, joita käytettiin räjähteinä Pershing-ohjuksissa. Sitä on myös käytetty LIM-49 Nike Zeus ballististen ohjusten torjuntaohjuksessa (ABM-ohjus), mutta tämä ohjusaseprojekti lakkautettiin ennen sen käyttöönottoa. W50 ei ole enää käytössä.

Aseesta oli kolme erilaista versiota, joiden räjähdysvoimakkuudet olivat 60, 200 ja 400 kilotonnia TNT:tä.

## Lähteet

## Aiheesta muualla
*list of all U.S. nuclear warheads at nuclearweaponarchive.org
Pahtamaatyranni

**Pahtamaatyranni** (*Muscisaxicola maculirostris*) on Etelä-Amerikassa tavattava tyranneihin kuuluva varpuslintu.

## Koko ja ulkonäkö
Kooltaan pahtamaatyranni on 14&ndash;15&nbsp;cm. Selästään ja päästään laji on väriltään vaaleanruskea ja siivet ovat tummemmat. Nokka on melko pitkä ja ohut ja väriltään se on musta lukuun ottamatta alanokan keltaista laikkua. Pahtamaatyrannin kurkku ja vatsa ovat valkoiset ja vatsassa on myös kellanruskeaa väritystä. Ulkonäöltään pahtamaatyranni muistuttaa ruohomaatyrannia (*Muscisaxicola alpinus*), mutta on sitä pienikokoisempi.

## Levinneisyys ja elinympäristö
Pahtamaatyrannia tavataan Andeilta Kolumbian pohjoisosista, keskisestä Ecuadorista ja Perusta etelään aina Chileen ja Argentiinaan saakka. Levinneisyysalueen eteläosissa pesivät yksilöt ovat muuttolintuja. Linnun elinympäristöä ovat kivikkoiset ja pensaikkoiset seudut. Pahtamaatyrannin elinympäristöt sijaitsevat useimmiten 2&nbsp;600&ndash;3&nbsp;200 metrin korkeudella merenpinnasta.

## Elintavat
Pahtamaatyrannit liikkuvat yleensä yksinään tai pareittain, pesimäajan ulkopuolella joskus myös löyhinä ryhminä. Linnut liikkuvat juosten matalana maanpinnan läheisyydessä. Ecuadorissa pahtamaatyrannin lisääntymiskausi kestää kesäkuulta heinäkuulle. Lajin pesä on kuppimainen ja rakennetaan pensaaseen, ruohotuppaaseen tai kiven juurelle. Naaras munii kahdesta kolmeen väriltään valkoista munaa.

## Lähteet
Polkagris

**Polkagris** on perinteinen ruotsalainen makeinen. Se keksittiin Grännan kaupungissa Smoolannissa 1800-luvulla. Se valmistetaan sokerista, vedestä ja etikasta ja maustetaan piparminttuöljyllä tai -aromilla. Polkagris on tavallisesti tangonmuotoinen, väriltään valko-punainen  

Polkagris on myös drinkki, joka maistuu hieman makeiselta. Se sisältää votkaa, grenadiinia, crème de mentheä, Spriteä ja kaksi kirsikanpalaa.

Polkagris-nimi viittaa makeisen syntyaikana suosittuun polkkatanssiin. Gris tarkoittaa ruotsin kielessä nykyään porsasta; 1800-luvulla se oli myös makeisen yleisnimitys.

## Lähteet
Moneron

**Moneron** (; , aiemmin *Totomoshiri*) on Venäjän hallinnassa oleva 30 neliökilometrin laajuinen saari Tatariansalmessa  Sahalinin eteläkärjen tasalla.

Saarella on runsas merilinnusto ja mm. merileijonia, ja sinne ollaan kehittämässä ekoturismia.

## Katso myös
* Korean Airin lento 7

## Lähteet
Jalokuoriaismaiset

**Jalokuoriaismaiset** eli **kauniaismaiset** (Buprestoidea) on kovakuoriaisiin (Coleoptera) kuuluva yläheimo.

## Heimot
* Jalokuoriaiset (Buprestidae)
* Schizopodidae

## Aiheesta muualla
* Laji.fi: Jalokuoriaismaiset (Buprestoidea)
* ITIS: Buprestoidea 
* University of Michigan, Animal Diversity Web (ADW): Buprestoidea 
* Iowa State University, Bug Guide: Superfamily Buprestoidea - Metallic Wood Boring Beetles
Jumimaiset

**Jumimaiset** (Bostrichoidea tai Bostrychoidea) on kovakuoriaisiin (Coleoptera) kuuluva yläheimo. Yläheimon kuoriaisille tunnusomainen piirre on yleensä huppumainen etuselkä, joka suurimmaksi osaksi tai jopa kokonaan peittää pään. Tosin eräillä muillakin kovakuoriaisilla voi olla tällainen etuselkä. Useimmat yläheimon lajit kaivavat puihin käytäviä, ja joitakin niistä pidetään tuhohyönteisinä. Ryhmän toukat ovat väriltään valkoisia, melko pehmeärakenteisia ja käyriä.

## Heimoja
Michael Chinneryn *Pohjois-Euroopan hyönteiset* -kirjan (2. painos vuodelta 1988) mukaan jumimaisten yläheimoon kuuluisi neljä heimoa: puunkaivajat (Anobiidae), huppukuoriaiset (Bostrychidae / *Bostrichidae*), tomukuoriaiset (Lyctidae) ja lesiäiset (Ptinidae). Kyseisessä oppaassa ihrakuoriaiset (Dermestidae) on luokiteltu omaan yläheimoonsa, ihrakuoriaismaisiin (Dermestoidea)

* Puunkaivajat (Anobiidae), Fleming, 1821
:* Lesiäiset (Ptinidae tai Ptininae), Latreille, 1802
* Huppukuoriaiset (Bostrichidae), Latreille, 1802
:* Tomukuoriaiset (Lyctinae tai Lyctidae), Billberg, 1820
:* Endecatominae tai Endecatomidae, LeConte, 1861
* Ihrakuoriaiset tai haaskakuoriaiset (Dermestidae), Latreille, 1804
: Heimoa on pidetty myös ihrakuoriaismaisten (Dermestoidea) yläheimoon kuuluvana, mutta yläheimo on jokseenkin kiistanalainen.
:* Thorictinae tai Thorictidae, Agassiz, 1846
* Jacobsoniidae, Heller, 1926
* Nosodendridae, Erichson, 1846

## Lähteet
Michele Mitchell

**Michele Anne Mitchell** (s. 10. tammikuuta 1962 Phoenix, Arizona) on entinen yhdysvaltalainen uimahyppääjä. Hän sai naisten kymmenen metrin kerroshypyissä kaksi hopeamitalia kesäolympialaisissa vuosina 1984 ja 1988. Vuoden 1987 Pan-Amerikan kisoissa hän voitti samassa lajissa kultaa. 

Mitchellin entinen puoliso on uimahypyissä itsekin kilpaillut José Luis Rocha.

## Lähteet
Seututie 621

**Seututie 621** on Keuruun keskustasta Liesjärven kautta Ähtärin Myllymäelle vievä seututie. Tien pituus on 41,4 kilometriä. Tie on pääosin kapeaa ja mutkaista soratietä, mutta tien alkupää Keuruun keskustan ja loppupää Myllymäen lähellä on päällystetty. 1990-luvun lopulla Ähtärin keskustan ja Myllymäen välinen päällystetty osuus muutettiin osaksi valtatietä 18.
Linda Cooper

**Linda Lee Cooper**, lempinimeltään *Tiger* (s. 19. heinäkuuta 1944 Loma Linda, Kalifornia), on entinen yhdysvaltalainen uimahyppääjä. Hän kilpaili vuoden 1964 kesäolympialaisissa Tokiossa, mutta jäi mitaleitta sijoittuen kymmenen metrin kerroshypyissä neljänneksi. Vuoden 1963 Pan-Amerikan kisoissa hän kuitenkin voitti kultamitalin samassa lajissa.

## Lähteet
Meille vai teille

**Meille vai teille** on Mamban yhdestoista studioalbumi. Se julkaistiin vuonna 2002 levymerkillä Warner Music. Albumin tunnetuimmat kappaleet ovat "Meille vai teille" ja "Vielä on kesää jäljellä".

Albumi on myynyt platinaa.

## Kappaleet
#
#
#
#
#
#
#
#
#
#
#

## Lähteet
Norjan rakettivälikohtaus

**Norjan rakettivälikohtaus** (tai **Black Brant -uhka**) oli muutaman minuutin kestänyt tapahtuma 25. tammikuuta 1995. Tapahtuma sai alkunsa, kun norjalaiset ja yhdysvaltalaiset tiedemiehet laukaisivat kiertoradalle Black Brant -luotainraketin Andøyan rakettikoealueella Norjan luoteisrannikolla. Norjan ulkoministeriö oli lähettänyt rutiininomaisesti viestin 21. joulukuuta 1994 naapurimaille, Venäjä mukaan lukien, jossa se kertoi tutkimusraketin tulevasta laukaisusta ajanjaksolla 15. tammikuuta – 10. helmikuuta 1995 sääolosuhteista riippuen. Viesti ei kulkeutunut Venäjän hallinnon sisällä tutkajärjestelmästä vastaavalle taholle.

Raketti, joka kuljetti välineistöä revontulien tutkimukseen Huippuvuorien yläpuolella, lensi 1&nbsp;453 kilometrin korkeuteen ylettävää pohjoista ilmakäytävää, joka yhdistää Pohjois-Dakotan Minuteman III -siilot Moskovaan. Ydinaseet asetettiin Venäjällä hälytystilaan ja ydinasesalkku tuotiin presidentti Boris Jeltsinille, jonka täytyi päättää, laukaistako ydinisku Yhdysvaltoja vastaan. Edelleenkään ei ole selvyyttä eikä varmennusta sille, valittiinko raketin rata vahingossa vai aiheuttiko sen tekninen tai tietokonevirhe. Eräs versio tapahtumista väittää Yhdysvaltojen käyttäneen liittolaisensa rakettia testaamaan Venäjän ohjushavaintojärjestelmää – Neuvostoliiton hajoamisen jälkeisenä aikana Venäjän puolustus- ja hyökkäyskapasiteettia pidettiin vähintäänkin kyseenalaisena. 

## Katso myös
*Able Archer 83

## Aiheesta muualla
*
Prescott

**Prescott** voi tarkoittaa seuraavia:

## Paikkoja

* Kanadassa:
** Prescott, kaupunki Ontariossa.
* Yhdysvalloissa:
** Prescott, kaupunki Arizonassa.
** Prescott Valley, kaupunki Arizonassa
** Prescott, kaupunki Arkansasissa.
** Prescott, kaupunki Wisconsinissa.

## Henkilöitä

* Dak Prescott (s. 1993), yhdysvaltalainen amerikkalaisen jalkapallon pelaaja
* Edward C. Prescott (1940–2022), yhdysvaltalainen taloustieteilijä, Nobelin taloustieteen palkinnon saaja
* John Prescott (1938–2024), brittiläinen poliitikko ja varapääministeri
* Kathryn Prescott (s. 1991), brittiläinen näyttelijä
* Megan Prescott (s. 1991), brittiläinen näyttelijä

## Muuta
* Prescott, Intelin Pentium 4 -suorittimen vuonna 2004 julkaistu malli
Rainer Rupp

**Rainer Rupp** (s. 1945 Saarlouis, Saksa) oli huippuvakooja, joka työskenteli koodinimillä **Mosel** ja myöhemmin **Topaz** Itä-Saksan tiedustelupalvelu HVA:lle Naton päämajassa Brysselissä vuosina 1977–1989 ja paljasti Itäblokille Naton erittäin salaisia dokumentteja.
## Biografia

Rupp syntyi Länsi-Saksassa ja sai väkevän, poliittisesti vasemmistolaisen kasvatuksen. Hänen opiskellessaan vuonna 1968 Mainzissa GDR pyysi häntä vakoojaksi ja hän suostui siihen. Hän jatkoi opintojaan Brysselissä Belgiassa ja sai vakoojakoulutuksen Itä-Berliinissä. Nato palkkasi hänet vuonna 1977. Hän nousi pikaisesti arvoasteikossa ja toimitti valokuvia noin 10&nbsp;000 sivusta asiakirjoja, joissa oli muun muassa tarkat paikat, joihin suunniteltiin risteilyohjusten ja Pershing-ohjusten sijoittamista Länsi-Euroopassa, ja keskeiset MC 161 -dokumentit, jotka sisälsivät Naton analyysin Varsovan liitosta ja sen aikeista sekä Naton strategian Varsovan liittoa kohtaan. Dokumentit toimitettiin nopeasti KGB:lle. Hän valokuvasi dokumentit toimistossaan tai vei ne kotiinsa valokuvattavaksi viinikellarissaan.

Hän tapasi kontaktihenkilöitään ympäri Eurooppaa ja vastaanotti toimintaohjeet numeroasemien kautta. Asemien radio-ohjelmat lähettivät kryptattuja viestejä numerosarjoina. Hänen brittiläinen vaimonsa tiesi miehensä kaksoiselämästä ja yritti saada tämän lopettamaan. Hän sanoi myöhemmin "tuohon aikaan tein uskoin tekeväni moraalisen velvollisuuteni".

Nato ei tiennyt Topazin olemassaolosta, ennen kuin GDR:n upseeri Heinz Busch loikkasi vuonna 1990. Busch ei kuitenkaan tiennyt Topazin identiteettiä. Vakoojan paljastamiseksi pidettiin useita salaisen palvelun tapaamisia lukuisissa maissa, ja niiden tarkoitus oli selvittää Topazin identiteetti. Topaz osallistui itse osaan kokouksista. CIA pääsi hänen jäljilleen, kun se sai käsiinsä GDR:n asiakirjoja viraston hajoamisen jälkeen. Rupp vangittiin lomallaan Saksassa vuonna 1993. 

Rupp tunnusti ja sai 12 vuoden vankilatuomion vuonna 1994, mutta hänet vapautettiin heinäkuun alussa 2000. Rupp liittyi Demokraattinen sosialistipuolueeseen ja palveli väliaikaisesti turvallisuus- ja ulkopolitiikan neuvonantajana. Hän kuitenkin lopetti puolueessa vuonna 2003.

## Väite ydinsodan estämisestä

Rupp väittää, että hänen toimensa estivät ydinsodan syksyllä 1983. Yhdysvaltalaisten asiantuntijoiden mukaan väitteesä on perää. Rupp oli haastateltavana brittiläisen Channel 4 -televisioaseman ohjelmassa "1983: The Brink of Apocalypse", joka lähetettiin Isossa-Britanniassa tammikuussa 2008. Tällöin Rupp sanoi, että hän oli Able Archer 83 -harjoituksen aikana välittänyt HVA-kontrollereilleen viestin, jonka mukaan Nato *ei* ollut valmistautumassa laukaisemaan yllätyshyökkäystä Neuvostoliittoa vastaan harjoituksen aikana. Hän teki tämän koodaamalla viestin laitteeseen, joka oli naamioitu laskukoneeksi ja joka sitten käänsi viestin lyhyiksi sähköisiksi purkauksi, jotka voitiin lähettää puhelinnumerona. Hän piti tätä elintärkeänä ennaltaehkäisynä, jotta Neuvostoliitto ei olisi iskenyt Nato-joukkoja vastaan. Samassa ohjelmassa Rupp sanoi, että hän oli ylpeä siitä vahingosta, jota hän teki vuosien saatossa Natolle.

## Lähteet
Itä-Saksan tiedustelupalvelu

**Itä-Saksan tiedustelupalvelu** (, *HVA*) oli vuosina 1955–1990 toiminut entisen Itä-Saksan ulkomaantiedustelupalvelu ja osa Itä-Saksan turvallisuusministeriötä (Stasi).
Kelly McCormick

**Kelly Anne McCormick** (s. 13. helmikuuta 1960 Anaheim, Kalifornia) on entinen yhdysvaltalainen uimahyppääjä. Hän sai vuoden 1984 kesäolympialaisissa Los Angelesissa ponnahduslaudalla hopeaa ja vuonna 1988 Soulissa pronssia. Hän on Pat McCormickin tytär ja opiskeli Ohion valtionyliopistossa.

Pan-Amerikan kisoissa McCormick ylsi kahteen kultamitaliin vuosina 1983 ja 1987. Vuonna 1990 hän jäi Hyvän tahdon kisoissa seitsemännelle sijalle. Vuonna 1991 hän muutti miehensä kanssa Seattleen aloittaakseen valmentamisen.

## Lähteet